Okawix:Okawix-doc.item8/ast

Como guetar dientro d'un corpus (campu Guetar y botón Dir a la gueta ): Okawix ufre la posibilidá de guetar nel corpus activu los artículos relevantes pa una consulta que faigas. Esta carauterística ye posible gracies al motor de gueta semántica Wikiwix (desendolcáu, igual que Okawix, pola empresa Linterweb ).

La gueta ye cenciella: escribi la consulta nel campu de gueta. De la qu'escribes, la carauterística de completáu automáticu te dará suxerencies de consultes rellacionaes colo que tengas escrito y col corpus activu (el completáu automáticu s'activa namái cuando tengas escrito nel campu de gueta polo menos, cuatro lletres; ten en cuenta que'l fechu sólo de qu'una pallabra nun apaeza na llista de suxerencies nun implica que nun s'alcuentre nel corpus o que dengún artículu del corpus case cola gueta).

Cuando tengas escrita la gueta, fai una d'estes coses pa completar la gueta:

- calca nún de los términos suxeríos.

- seleiciona un de los términos suxeríos coles tecles d'arriba y abaxo del cursor, y calca la tecla Intro.

- escribi una pallabra nel campu Guetar y calca Intro.

- escribi una pallabra nel campu Guetar y calca nel botón Dir a la gueta.

Nel marcu estenderexable de la izquierda apaecerán los primeros venticinco resultaos, ordenaos por relevancia pa la consulta. Los nomes de los artículos alcontraos pol motor de gueta s'escriben en barres rectangulares de color con llonxitúes proporcionales a la relevancia de los artículos pa la gueta.

Nota 1 : el fechu de qu'un artículu apaeza ente los resultaos relevantes d'una gueta nun implica qu'esi artículu contenga toles pallabres de la gueta; la relevancia d'un artículu la evalua el motor de gueta Wikiwix col sofitu de complexos algoritmos cuyos detalles van más alló d'esta documentación.

Nota 2 : Wikiwix ta diseñáu pa trabayar meyor con cuestiones feches en llingua coloquial. Esto ye, nun escribir nel campu de gueta sólo pallabres clave, que podría pensase que da meyores resultaos; sinón que nun tienes qu'adautate al motor de gueta como con otros motores, y pues facer la entruga a Wikiwix como si la ficieres a una persona. Por exemplu, supón que quies saber la altura de la torre Eiffel. Con Wikiwix, pues facer la entruga d'esti xeitu: "¿Que altura tien la torre Eiffel?". Wikiwix entós tentará "entender" el significáu de la consulta y devolver los resultaos más relevantes. Cumple aclarar qu'entá Wikiwix nun llega al nivel d'intelixencia d'una persona auténtica pa entender les consultes; les meyores apaecerán en cuanto salgan versiones nueves d'Okawix y de Wikiwix.